長毛象

長毛象係一種長鼻目嘅象，周身冚晒長毛。因為長毛象盛產響凍原地帶，所以要有長毛。佢重有一浸好厚嘅肥膏抵冷。佢哋約莫喺公元前1700年絕種。

長毛象亦都有音譯做猛獁象，來自英文。

原產地 
長毛象源於非洲，早到更新世嗰陣已經散到歐洲、亞洲、北美洲等地方。

食 
長毛象主要食植物。夏季佢食禾草同荳，冬季就食灌木、樹皮。長毛象多數係羣居。

敵人 
專家相信，長毛象響BB嗰陣，經常會畀劍齒虎同歐洲山貓襲擊，但真正大量食佢哋嘅應該係原始人。據講，長毛象之所以絕種，可能同原始人有關。

點解絕種 
有好多可能原因，一般專家未有定論。氣候改變、人類濫捕、放牧壓力、病毒感染、食物短缺等等都有可能。

現時日本人正積極用DNA複製技術，計劃「重新製造」長毛象。

明報：非洲象牙被禁售，由古長毛象象牙代替

絕種動物
象